164 NOVUM ORGANUM. 



ex analogia universi. Estquc intellectus humanus instar speculi 

 inrcqualis ad radios rerum, qui suam naturam naturae rerum 

 immiscet, eamque distorquet et inficit. 



XLII. 



Idola Specus sunt idola hominis individui. Habet enim 

 unusquisque (praeter aberrationes naturae humanae in genere) 

 specum sive cavernam quandam individuam, quae lumen naturae 

 frangit et corrumpit ; vel propter naturam cujusque propriam 

 et singularem ; vel propter educationem et conversationem cun> 

 aliis; vel propter lectionem librorum, et authoritates eorum 

 quos quisque colit et miratur ; vel propter differentias impres- 

 sionum, prout occurrunt in animo prasoccupato et praedisposito 

 aut in animo aequo et sedato, vel ejusmodi ; ut plane spiritus 

 humanus (prout disponitur in hominibus singulis) sit res varia, 

 et omnino perturbata, et quasi fortuita : unde bene Heraclitus, 

 homines scientias quaerere in mihoribus mundis, et norfin ma- 

 jor e sive communi. 1 



XLIII. 



Sunt etiam Idola tanquam ex contractu et societate humani 

 generis ad invicem, quae Idola Fori, propter hominum commer- 

 cium et consortium, appellanms. Homines enim per sermones 

 sociantur ; at verba ex u '(4aptu vulgi imponuntur. Itaque mala 

 et inepta verborum impositio miris modis iiitellectum obsidet. 

 JS r eque definitiones aut explication es, quibus homines docti se 

 munire et vindicare in nonnullis consueverunt, rem ullo mode 

 restituunt. Sed verba plane vim faciunt intellectui, et omnia 

 turbant; et homines ad inanes et innumeras controversias et 

 commenta deducunt. 



XLIV. 



Sunt denique Idola quae immigrarunt in animos hominum ex 

 diversis dogmatibus philosophiarum, ac etiam ex perversis legi- 

 bus demonstrationum ; quae Idola Theatri nominamus ; quia 

 quot philosophic receptae aut inventae sunt, tot fabulas productas 

 et actas censemus, quae mundos effecerunt fictitios et scenicos. 

 Neque de his quae jam habentur, aut etiam de veteribus philo- 

 sophiis et sectis, tan turn loquimur ; cum complures aliae ejusmodi 

 fabulae componi et concinnari possint ; quandoquidem errorum 

 prorsus diversorum causae sint nihilominus fere communes. 



1 See Sextus Empiricus, Adversus Logicos, i. 133, ; and compare ii. 186. of the 

 same treatise. 



